ให้จองเหรียญในหลวง7รอบทองคำยันแพร
คลังเปิดจองเหรียญที่ระลึกในหลวงครบ 7 รอบ
17 ส.ค. 2554

คลังเปิดจองเหรียญที่ระลึกในหลวงครบ 7 รอบ
นายวินัย วิทวัสการเวช อธิบดีกรมธนารักษ์ เปิดเผยว่า ในวันที่ 14-19 มิ.ย.นี้ กรมธนารักษ์จะจัดนิทรรศการเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีเฉลิมพระชนมพรรษา 7 รอบ 5 ธ.ค. 2554 ขึ้น ณ ศูนย์การประชุมแห่งชาติสิริกิติ์ โดยได้จัดทำเหรียญกษาปณ์ที่ระลึก เหรียญที่ระลึก และเหรียญที่ระลึกประดับแพรแถบ ให้ประชาชนได้สั่งจองในโอกาสนี้ด้วย และจะได้รับเหรียญเดือน ก.ย.ต.ค.ปีนี้ โดยจะผลิตเท่าจำนวนที่สั่งจอง
เหรียญกษาปณ์ที่ระลึก มี 3 ประเภท ได้แก่ 1.เหรียญทองคำขัดเงา 96.5% น้ำหนัก 15 กรัม ชนิดราคา 1.6 หมื่นบาท จำหน่าย 2.5 หมื่นบาท 2.เหรียญเงินขัดเงา 92.5% น้ำหนัก 22 กรัม ชนิดราคา 800 บาท ราคาจำหน่าย 1,400 บาท และ 3.เหรียญคิวโปรนิกเกิลธรรมดา น้ำหนัก 21 กรัม ชนิดราคา 50 บาท ราคา 50 บาท 
เหรียญที่ระลึก มี 4 ประเภท ได้แก่ 1.เหรียญทองคำขัดเงา 99% น้ำหนัก 240 กรัม ราคา 5 แสนบาท 2.เหรียญทองคำธรรมดา 96.5% น้ำหนัก 10 กรัม ราคาจำหน่าย 1.6 หมื่นบาท 3.เหรียญเงินรมดำพ่นทรายพิเศษ น้ำหนัก15 กรัม ราคาจำหน่าย 1,200 บาท และเหรียญทองแดงรมดำพ่นทราย น้ำหนัก 13 กรัม ราคา 100 บาท
เหรียญที่ระลึกประดับแพรแถบ มี 2 ประเภท คือ 1.สำหรับบุรุษ เหรียญเงิน มีลักษณะกลม เส้นผ่าศูนย์กลาง 32 มิลลิเมตร น้ำหนัก 23 กรัม ราคาจำหน่าย 1,000 บาท ผลิต 1 แสนเหรียญ และ 2.สำหรับสตรี เหรียญเงิน ลักษณะกลม น้ำหนัก 23 กรัม ราคาจำหน่าย 1,000 บาท จำนวนผลิต 8.4 หมื่นเหรียญ